Красивата любовна история на Джон Траволта и Кели Престън, която устоя на времето (Снимки): - За Жената
Красивата любовна история на Джон Траволта и Кели Престън, която устоя на времето (Снимки):
"Докато смъртта ни раздели"...
Вчера една тъжна новина обиколи световната преса - актрисата Кели Престън загуби двугодишната битка с рака и почина на 57-годишна възраст. Новината бе съобщена на света от съпруга ѝ, Джон Траволта , а за милионите им фенове вестта бе истински шок.
Престън водеше тиха битка с рака на гърдата в продължение на 2 години и не споделяше много за здравословното си състояние - затова и черната вест бе толкова изненадваща.
Кели и Джон бяха семейство от 29 години, имат 3 деца, една голяма житейска трагедия и сега още една - смъртта на самата Кели...
Но нека започнем отначало с историята на една любов, която си струва да бъде разказана...
Защото Престън и Траволта разбиват на пух и прах всички клишета, че връзките в Холивуд не устояват на времето.
Зездата на Джон Траволта изгрява през 70-те години благодарение на хитови ленти като "Треска в събота вечер" и "Брилянтин".
Той вече е истинска холивудска звезда, когато погледът му попада върху Кели Престън.
Двамата се запознават на снимачната площадка на филма от 1987г. The Experts. По това време Кели е омъжена за актьора Кевин Кейдж.
Двамата се срещат в продължение на 4 години преди Траволта да ѝ прелдожи брак по време на почивка в Швейцария през 1990г. Женят се във Франция през 1991г.
Попитан в интервю каква е тайната на дългогодишния им брак, Траволта споделя следното:
"Грижим се един за друг и се защитаваме. Държим връзката ни да бъде само помежду ни, далеч от обществото. Говорим си постоянно."
"Не спираме да се интересуваме един от друг, растем и се променяме заедно. Имаме си неща, които правим само двамата", допълва тогава и самата Престън.
Двамата се появяват заедно на екран за последен път в последния филм, който Престън заснема през 2018-та година - лентата Gotti.
Но не всичко е лесно и розово в живота на двойката. Те трябва да преживеят една огромна житейска трагедия - смъртта на 16-годишният им син Джет, който почина през 2009г. след получен пристъп по време на семейната им почивка на Бахамите. Синът им е страдал от болестта на Кавазки и актьорите споделят, че често е получавал подобни пристъпи, но този път е ударил главата си много лошо.
"Това е най-ужасното нещо, което се е случвало в живота ми", споделя в интервю Траволта. "Истината е, че не бях сигурен дали ще оцелея след случилото се."
Днес Траволта отправи красиво и сърцераздирателно послание, след като обяви, че е загубил съпругата си: